Presentació de les Càpsules de Recerca – Grup de Recerca de Cerdanya\nPresentació de les Càpsules de Recerca\ndes. 1\t2012\n2 comentaris by grc\nEl Grup de Recerca de Cerdanya és una associació sense ànim de lucre que promociona la divulgació de la ciència i la cultura a Cerdanya, objectius que emanen dels seus estatuts.\nDins d’aquest àmbit i en col·laboració amb la Cerdanya Film Commission, presentem una nova iniciativa audiovisual dedicada a explicar de manera breu i amena temes científics, històrics i patrimonials relatius a la nostra comarca. Les Càpsules de Recerca pretenen obrir el coneixement cerdà al món de les noves tecnologies, internet i les xarxes socials, esdevenint una eina útil i educativa de divulgació de la realitat cerdana.\nLes Càpsules de Recerca se sumen a l’oferta editorial gratuïta i en línia que produeix el Grup de Recerca de Cerdanya (Revista científica Ker i revista cultural Querol) i n’esdevé un dels elements principals del programa divulgatiu endegat per la nostra associació.\nPer què les Càpsules de Recerca?\nEn un món merament audiovisual, globalitzat i amb l’accés a les noves tecnologies totalment garantit, es fa indispensable adaptar a aquests suports el coneixement científic i cultural que Cerdanya genera així com oferir una eina en línia, gratuïta i concisa que sigui d’interès per tota aquella persona que s’interessi per la comarca.\nQuè contenen les Càpsules de Recerca?\nAquests breus clips, a la vora de 5 minuts, contenen converses disteses entre el presentador i un expert en el tema en qüestió. Tractaran sobre elements patrimonials, jaciments arqueològics, personatges rellevants, anècdotes històriques documentades, divulgació d’elements científics (flora, fauna, micologia, astronomia…) i divulgació d’elements socials i culturals propis dels cerdans (gastronomia, tradicions, llengua…).\nOn es poden trobar?\nLes Càpsules de Recerca es podran trobar disponibles a través del web del GRC, penjades al canal Youtube de la nostra entitat i als nostres perfils de Twitter i Facebook.\nAvui estrenem, amb motiu del quart aniversari de la nostra associació, un projecte més, les Càpsules de Recerca, amb dos clips de temàtica boletaire: els bolets comestibles i els bolets tòxics de Cerdanya.\nGrup de Recerca de Cerdanya » Els bolets comestibles de Cerdanya I\n01/12/2012 at 19:04\n[…] el projecte de les Càpsules de Recerca amb un tema un parell de clips sobre els bolets de Cerdanya, un sobre els bolets comestibles i un […]\nGrup de Recerca de Cerdanya » Setmana de la Ciència 2012\n04/12/2012 at 13:36\n[…] 1 de desembre, a les 18 hores, al Museu Cerdà de Puigcerdà, va tenir lloc la presentació de les Càpsules de Recerca, una nova iniciativa del Grup de Recerca de Cerdanya que consisteix en una sèrie de filmacions […]


Hotels a Pécs des de 25 €/nit - Cerca a KAYAK\nHotels a Pécs\nCerca a centenars de webs de viatges alhora per trobar hotels a Pécs\nde novembre El mes més barat per allotjar-se en un hotel amb una baixada del preu del 10% de mitjana.\nd’agost El mes més car per allotjar-se en un hotel amb un increment del preu del 3% de mitjana.\n50 € Mitjana de preu per al dg. - dj. de la(es) darrera(es) 2 setmanes.\n44 € Mitjana de preu per al dv. i ds. de la(es) darrera(es) 2 setmanes.\nQuan és millor reservar un hotel a Pécs?\nPrincipals consells per trobar les ofertes d'hotel perfectes a Pécs\nSi busques un hotel barat a Pécs, planteja't viatjar en temporada baixa. Trobaràs opcions d'allotjament més barates a Pécs durant els mesos de novembre i juliol.\nEls preus de les habitacions d'hotel varien en funció de molts factors, però probablement trobaràs les millors ofertes d'hotel a Pécs si viatges un divendres. Per altra banda, el diumenge sol ser el dia més car.\nL'habitació d'hotel de 3 estrelles més econòmica a Pécs que s'ha trobat a KAYAK en les darreres 2 setmanes costava 41 € i la més cara costava 43 €.\nQuants dies hauria de quedar-m'hi? Els usuaris de KAYAK normalment reserven 1 dia d'allotjament a Pécs.\nLes preguntes més freqüents a l’hora de reservar un hotel a Pécs\nEls hotels de Pécs són segurs durant la crisi del coronavirus (COVID-19)?\nEls hotels són entorns segurs per als viatgers sempre que implementin correctament les mesures sanitàries en resposta al coronavirus (COVID-19). Malgrat tot, et recomanem contactar amb les autoritats locals i informar-te dels procediments de seguretat per als hotels de Pécs.\nCom puc trobar hotels al centre de Pécs?\nDesprés d'iniciar una cerca d'hotel a KAYAK, pots filtrar per zona per poder triar els hotels del centre de Pécs. També pots fer cerques amb el mapa de la ciutat i triar una ubicació específica, com ara el centre urbà de Pécs.\nOn allotjar-se a Pécs?\nEl nostre mapa mostra la ubicació exacta de cada hotel i t'ajuda a trobar el lloc ideal per allotjar-te a Pécs.\nEls millors hotels a Pécs\n20 € - 38 €38 € - 56 €56 € - 74 €74 € - 92 €92 €+ per nit\nEls hotels més recomanats a Pécs\nCorso Hotel Pécs - Pécs - Habitació\nHotel Makar Sport & Wellness - Pécs - Terrassa\nAdele Boutique Hotel - Pécs - Habitació\nHotel Laterum - Pécs - Edifici\nSándor Hotel - Pécs - Edifici\nBoutique Hotel Sopianae - Pécs - Habitació\nNap Hostel Pecs - Pécs - Habitació\nAgoston Hotel - Pécs - Habitació\nHotel Arkadia - Pécs - Sala\nKönig Hotel - Pécs - Habitació\nHotel Barbakán - Pécs\nSzinbad Hotel - Pécs\nOlive Hostel - Pécs - Vista exterior\nBagolyvar Hotel - Pécs\nSzamarkut Panzio - Pécs\nLiszt Apartman - Pécs\nHotels a Pécs a prop de Szechenyi Square\nPalatinus Grand Hotel - Pécs - Edifici\nHotel Central - Pécs - Habitació\nSzent Gyorgy Fogado - Pécs - Habitació\nSzent Gyorgy Fogado\nHotel Fonix - Pécs - Habitació\nLlocs d’interès a Pécs\nTots els hotels a Pécs\nVillaviciosa (Astúries) hotels\nOfertes d’hotels a Pécs. Cerca hotels a Pécs. Troba hotels econòmics a Pécs. KAYAK cerca a centenars de webs de viatges per ajudar-te a trobar hotels econòmics i reservar l’hotel amb la millor oferta.


Diblogacions: I SI CATALUNYA DIGUERA QUE “NO” A LA UE?\nL’home révolté d’Albert Camus hauria d’afegit un nou capítol en forma d’annex, per incloure açò que està passant a Europa. Vaticini o no, allò que sí que és important és analitzar com es mou el tauler de joc a partir de les noves demandes del segle XXI. I, ens agrade o no, hi ha una retirada cap a la situació anterior a la Révolution Française. Però, és normal que açò passe quan el propòsit révolutionaire està més que exhaurit.\nAmb la Révolution, o, millor dit, a partir del seu resultat, es confonen dos noms: nació i estat. Si analitzem esta fusió, aviat vorem que la paraula estat prové de l’idioma revolucionari, on el tiers état, o siga, el poble, aconseguix eliminar els altres dos (noblesa i clero) per crear la moderna nació francesa; però açò només passa a França; Alemanya, Itàlia, Anglaterra, Portugal, etc., per tant, són nacions o són estats? Qui diu que els nacionalismes són cosa del passat, té raó? Estos llocs que he esmentat abans, s’han guanyat el títol d’estat? Han fet la pertinent révolution? EEUU sí que la va tindre, i ve esdevenir independent però, a més d’això, a Amèrica no poden haver nacions, ni a Àfrica... Rússia també va ser révolutionaire.\nA Europa, però, les fronteres de les nacions i les dels mal anomenats estats no tenen perquè coincidir; ni tan sols a França, tot i que hi haja funcionat el sistema gairebé dos-cents anys i, a més, l’haja exportat. Però resulta, primer, que els més nacionalistes neguen que ho són; segon, que s’apropien de l’estat quan són del tot incapaços d’entendre la revolució; tercer, que el fracàs revolucionari s’entén ara que allò que a França era el tercer estat, el vencedor de la revolta, s’ha transformat en una massa gris i esclavitzada, sotmesa a la por dels mercats i a la manipulació; i quart, que sembla que el resultat de la crisi ha rellançat la necessitat d’altra revolta, o revoltes. Amb la crisi de les révolutions sorgixen les nations!\nI Europa diu que no entra en el conflicte Catalunya-Espanya perquè no hi té competències. Però, i Catalunya? Hauria de voler pertànyer a una Europa que combrega amb estos antecedents i veient com s’hi tracten els drets humans? Però pequen d’innocents i de bons, estos catalans, perquè, vos imagineu que una associació com la UE de la qual el Regne Unit vol eixir-ne i a què Escòcia hi demana l’entrada, en cas d’independència, fóra rebutjada per Catalunya per indigna? Escòcia seguiria volent entrar-hi? I Turquia? El brexit tindria ja un argument de pes per abandonar la Unió, la crisi europea estaria més que servida i el seu final es podria observar amb una mica de paciència quan cada indret deixara opinar la ciutadania en referèndums «legals»; o, millor encara, quan per por no els deixara parlar i hi sorgiren les revoltes.\nEtiquetas: Catalunya, España, indepedència, Unió Europea


El BQ Martinenc fa la feina i tindrà el factor pista a favor | FC Martinenc\nEl BQ Martinenc fa la feina i tindrà el factor pista a favor\nInici » Bàsquet » Sèniors » El BQ Martinenc fa la feina i tindrà el factor pista a favor\nConscients que tocaria jugar el play-out per mirar de salvar la categoria, el Sènior A Masculí va afrontar la darrera jornada de lliga regular amb l’obligació d’aconseguir la victòria per mirar d’acabar en 12a posició i assegurar-se el factor pista en aquesta promoció de descens. I així, el Martinenc va fer la feina i, a més, els altres resultats van acompanyar amb la victòria del Palma i la derrota del Sant Josep que van evitar un triple empat a 10 victòries que hauria perjudicat als del Guinardó. D’aquesta manera, els d’Hugo González s’estalvien el desplaçament a les illes per enfrontar-se al Calvià i se la jugaran contra el Salt.\nDavant un equip ja descendit i que no s’hi jugava res, el conjunt del Guinardó va agafar ràpidament les regnes i es va fer amb el control del partit gràcies a un gran encert ofensiu que va permetre al Martinenc agafar ja avantatge des dels primers compassos. De fet, el ritme d’anotació no va baixar en cap moment, amb els d’Hugo González superant la barrera dels 20 punts en tots quatre períodes gràcies sobretot a un magnífic encert en el tir de tres (14 de 32).\nAixí, al descans l’avantatge local ja era gairebé definitiu (45-32), però el Martinenc no va treure el peu de l’accelerador i va anar incrementant la renta gràcies sobretot a un gran darrer quart en què l’equip va gaudir després d’unes darreres setmanes complicades i va agafar moral de cara al doble enfrontament vital contra el Salt per mirar de mantenir una temporada més l’status d’equip de la Lliga EBA.\nEl BQ Martinenc segueix amb la seva rutina\nImparables cap a l'objectiu final, el Martinenc segueix amb pas ferm i sense dubtes sumant…\nCada setmana una mica més a prop\nA cada víctoria que aconsegueix, el Sènior A Masculí de la secció de bàsquet està…


Apartment Orebic 4521d Orebic Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Orebic 4521dOrebic, Orebic, Croàcia - Veure al mapaExcepcional10,0Basada en1comentariApartment Orebic 4521dVeure més fotosplatjaVeure més fotosVeure totes les 24 fotos\nConvenientment situat a Orebic, Apartment Orebic 4521d és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Apartment Orebic 4521d asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Apartment Orebic 4521d és la vostra destinació si buscau allotjament de qualitat a Orebic.


Detinguda per homicidi la policia que va matar el jove de Minnesota\nLa policia Kim Potter va ser detinguda ahir.\nBarcelonaKim Potter, l’agent de policia que va matar d’un tret al pit el jove afroamericà Daunte Wright diumenge passat en un control de trànsit a Brooklyn Center, a Minnesota, va ser detinguda ahir sota el càrrec d’homicidi involuntari en segon grau. Potter, que portava 26 anys treballant en el departament de policia local, i el cap de policia de Brooklyn Center, Tim Gannon, van dimitir dimarts arran de la mort de Wright, que va tenir lloc a prop del centre de Minneapolis, on George Floyd va ser assassinat l’any passat. Precisament aquests dies es du a terme en aquesta mateixa ciutat el judici a Derek Chauvin, el policia blanc que va ofegar Floyd amb el genoll. La nova mort a mans de la policia ha desembocat en dues nits de manifestacions contra el racisme policial.\nUna altra víctima negra en mans de la policia tensa el judici per la mort de George Floyd\nEn el cas del jove Daunte Wright, l’agent de policia diu que el va matar de manera accidental, ja que li va disparar amb l’arma de foc quan pretenia disparar-li amb la Taser o pistola de descàrregues elèctriques. El tret al pit va fulminar el jove, de 20 anys. En un vídeo de la càmera corporal de l’agent, fet públic pel mateix cos policial, se sent una veu femenina, la de Potter, cridant “Taser” abans de prémer el gallet. Tot seguit se sent la mateixa veu que diu: “Merda, acabo de disparar-li!” mentre el cotxe conduït per Wright s’allunya abans d’estavellar-se.\nRebuig de la família\nLa família de Wright i el seu equip legal, però, han negat frontalment la versió policial i descarten que es tractés d’un “accident”. “No ho puc acceptar. He perdut el meu fill. No tornarà més. No puc acceptar-ho, això. Un error? No s’aguanta per enlloc. Aquesta agent de policia ha estat al cos durant més de 26 anys. No ho puc acceptar, això”, deia aquest dimarts Aubrey Wright, el pare de Daunte, al programa Good Morning America de la cadena ABC. L’advocat de la família, Benjamin Crump, que també representa la família de Floyd, va anar més enllà i va assegurar que no va ser cap accident, sinó un “ús de la força intencionat, deliberat i il·legal”.\nPotter és la tercera policia dels EUA que s’enfronta a càrrecs per haver matat algú amb una pistola i al·legat que ho havia fet pensant que estava disparant la Taser, cosa que ha generat polèmica al voltant d’aquesta arma policial.


Demanen tres anys de presó per a dos Mossos acusats d'agredir una noia a la comissaria de Blanes - El Gerió Digital\nEls dos agents sostenen que va ser la jove qui els va agredir, donant-los coces i cops de puny\nDimecres, 22 de setembre de 2010 18:39h\nComissiaria de Blanes © creatupropiaweb.com\nLa picabaralla a la comissaria de Blanes es basa en un cas de denúncies creuades. Els fets van tenir lloc en plena matinada del 21 d'agost del 2004, quan la jove va anar a la comissaria a sol·licitar ajuda. Segons sostenia, els seus pares no li deixaven veure el seu fill. A partir d'aquí, les versions dels fets difereixen. La noia sosté que dos caporals dels mossos la van agredir i que va acabar la nit tancada en un dels calabossos i amb el braç dret fracturat. Per la seva banda, els agents expliquen que la jove estava molt exaltada, i que va ser ella qui se'ls va llançar al damunt després d'insultar-los durant una bona estona.\nDurant el judici, els dos caporals (un home i una dona) han explicat que l'única cosa que van fer va ser intentar aturar la noia quan aquesta se'ls va llançar al damunt. Els mossos han explicat que la jove els va arribar a ventar cops de puny i que, fins i tot, va estirar pels cabells a la caporal.\nTots per terra\n'Ella m'estirava pels cabells i em volia donar coces; mentrestant, jo la subjectava pels canells i el meu company intentava apartar-la', ha explicat la caporal. Segons els agents, va ser durant aquest forcejament quan van anar a parar per terra i, amb el cop, la jove es va fracturar el braç dret.\nAl final del judici, tant el fiscal com l'acusació particular han mantingut la demanda de pena. Per una banda, el ministeri públic sol·licita que es condemni la jove a un any de presó per un delicte d'atemptat contra agents de l'autoritat, i que la noia indemnitzi els dos agents amb 210 euros per les esgarrapades i contusions que els va fer.\nPer altra banda, però, l'acusació particular demana que es condemni els dos caporals a una pena de tres anys de presó per un delicte de lesions. El cas, que s'ha jutjat a la Secció Tercera de l'Audiència de Girona, ha quedat vist per a sentència.


Assoliment excel·lent! – Ajuntagent\nL'Equip d'Educació Viària de la Policia Local ens mostra les dades estadístiques de les seves activitats als centres escolars de la nostra ciutat. Clica per saber-ne més.\n22 centres escolars, més de 3300 alumnes, 210 sessions, 46 activitats de circulació en circuit viari infantil….,etc.\nAquestes són les dades que l’Equip d’Educació Viària ha pogut obtenir a l’acabament del curs lectiu escolar, corresponents a les activitats programades que, any rere any, oferim i compartim amb la totalitat dels centres d’educació infantil i primària de Sant Boi.\nAquest any, els destinataris dels nostres continguts sobre mobilitat segura, civisme, autoprotecció, etc., han estat els nens/es de P5, 2n i 5è de primària.\nDurant tot el curs, el Xavi, l’educador policial de referència, ha romàs disponible per als centres escolars per tal de mantenir un seguiment permanent dels continguts a desenvolupar, atenent a les especificitats dels diferents barris on s’ubiquen els centres o a les inquietuds d’aquests per donar a conèixer a l’alumnat informació d’interès puntual o d’actualitat relacionades amb les matèries abans ressenyades.\nS’ha visitat cada curs escolar dels mencionats un mínim de dos cops durant el curs, realitzant almenys una pràctica de conducció de bicicleta i patinet en entorn simulat als patis dels centres, espais urbans o al Parc Ciclista Can Dubler, fomentant així, l’ús de la bicicleta entre els menors com a vehicle sostenible no contaminant per a petits recorreguts.\nA més, ens sentim orgullosos d’haver pogut ajudar a una trentena de nens/es de 10-11 anys d’edat a aprende a circular en bicicleta de manera autònoma.\nDe ben segur que després de l’estiu tornarem “al cole” amb les piles carregades en busca del nostre particular “assoliment excel·lent”.\nAutor Xavi Martínez. Equip d'Educació Viària de la Policia Local Publicat el 21 juny, 2019


Història de Tablao Flamenco Cordobes\nHistòria del flamenco a Barcelona\nEls tablaos flamencos, hereus dels cafès cantants del segle XIX, ocupen en la història d'aquest art un lloc de consideració i respecte, són una espècie de Càtedra Popular. L'assignatura pendent per qui vulgui ser flamenco.\nEn els anys 60 el desenvolupament econòmic espanyol s’enlaira amb l'alegria consumista d'una societat que surt del túnel de la postguerra. Això coincideix amb una extraordinària generació de flamencos que faria història, entre els quals, emergeix la grandiosa figura d'Antonio Mairena amb tot el seu magisteri. Mairena era el guardià de la puresa, una puresa guardada durant segles en l'arbre genealògic de les famílies gitano-andaluses de la baixa Andalusia. Per al seu reconeixement, va comptar amb la complicitat i implicació d'importants intel•lectuals amb Caballero Bonald encapçalant una llarga llista de la “Intel•ligència” espanyola. Com a 1929 havia fet la generació del 27 amb Lorca i M. de Falla al capdavant.\nL'antologia gravada a Hispavox, que dirigia Caballero Bonald, amb Perico el del Lunar, és una declaració constitucional que indica el camí a seguir, per on transcorrerà aquesta cultura.\nS'ignora d'on surt el nom “Tablao” però la veritat és que a Madrid s'obre “Zambra” del Sr. Casares i Rosita Durán, “Corral de la Moreria” de Don Manuel del Rey i “El Duende” de Pastora Imperio i Gitanillo de Triana.\nAquests locals hereten el patrimoni ocult a les cases de vins i les reunions de “cabales” o de senyorets de fortuna. La relació d'homes històrics d'aquests espectacles et convida a prendre una copa i somiar.\nÉs el “boom” dels tablaos que comencen a obrir les seves portes, a Madrid i Sevilla sobretot, convertint-se alhora en una escola viva de transmissió oral i física.\n“El flamenco viscut” que diria el nostre amic el gran escriptor Fernando Quiñones.\n“Aquesta és l'escola que encara roman viva en Tablao Flamenco Cordobes”\nLa deterioració i decadència artística dels tablaos, llevat excepcions, s'inicia en els anys 70 per tres motius essencials:\n• El nou horitzó professional s'amplia per als artistes gràcies a la labor impagable que desenvolupen amb els seus èxits els grans ballets espanyols d'Antonio i Pilar López, Mariemma, Luisillo o Antonio Gades, els qui van obrir a aquest art les portes dels escenaris del món sencer.\n• La indústria discogràfica consagra amb la seva distribució als grans intèrprets, i l'aparició de Paco de Lucía i Camarón de la Isla transcendeix els àmbits del cercle flamenco, per convertir-se en patrimoni cultural.\n• Els festivals d'estiu que cada poble d'Espanya organitza, amb programes interminables i caixets exorbitants a costa dels diners públics, fan desaparèixer dels tablaos als grans intèrprets. L'aparició del turisme de masses acaba de corrompre aquests escenaris amb propostes extravagants, tòpics insuportables, artistes convertits en funcionaris amb més de deu i quinze anys en el mateix espectacle, algunes vegades amb interessants i bons professionals però sense motivació.\nCordobes és la nostra biografia. La meva esposa Irene Alba, la meva germana, Mila de Vargas i jo vivim l'època d'or com a guitarrista i balladores en els millors tablaos i Companyies de l'època i hem incorporat a la nostra Empresa aquest patrimoni cultura i professional.\nEn els anys 70, convulsos per la mort propera de Franco, la realitat socio-política de la ciutat no era la més adequada per a una oferta com el tablao flamenco. De forma camaleònica, la nostra mirada apunta a l'únic mercat possible: Els gitanos de Catalunya, el sud de França i mitjana Espanya.\n“Així va néixer la nostra llegenda”\nCamarón de la Isla, Farruco, Manuela Carrasco, Güito, Chocolate, Juan Villar, La Tati, Manolete, Lole i Manuel, Bambino, etc. Va ser nostra declaració d'intencions i el pilar d'or dels nostres orígens.\nLA FE. La nostra capacitat de risc, ja que els grans artistes ja eren molt cars, es va veure corresposta igual que avui pels nostres diferents públics de cada època.\nEVOLUCIÓ. Canviar el model rutinari del clàssic tablao per una posada en escena que combina la frescor original del flamenco dins d'un ordre teatral. Modificació d'hàbits denigrants cap a l'artista com el sopar del públic durant l'espectacle o converses i tertúlies durant el mateix sense cap respecte.\nAMBICIÓ. Que ens ha portat a presentar, sempre avançant-nos , a molts dels que avui són figures d'aquest art: Eva la Yerbabuena, Belén Maya, Israel Galván, Montse Cortés, La Susi o Miguel Poveda, entre d’altres. Interminable llista que ha marcat la nostra vida i deixat un llegat etern d'art.\nRENOVACIÓ. A la meva filla María Rosa, estudiant brillant, la vaig portar amb dotze anys a la fira de Sevilla del 72 o 73. La meva amistat amb el llegendari representant Antonio Pulpón, en la casa del qual vivíem, ens facilitava l'assistència a les millors festes flamenques. Flamenco amb majúscules.\nL'última nit en la mítica caseta Oromana, punt de trobada de totes les figures del toreig, María Rosa va veure ballar a Matilde Coral cantant-li Antonio Mairena, amb aquest punt d'èxtasi que tenen les reunions de “cabals”… i en aquest moment ho vaig veure clar, la meva filla m'anava a donar una notícia: “Papà vull ser balladora”.\nNo era aquest el meu projecte per a ella, així és que per fer temps, sota promesa d'estudiar i ballar, va ballar durant força temps en Cordobes i altres escenaris.\nMaría Rosa havia heretat l'art de la seva mare i de la seva tia. Hagués estat una gran balladora. Ha estat una advocada de prestigi i és ara la Consellera Delegada de la nostra empresa i la directora general de Cordobes al costat dels seus germans.\nLamento no haver-la animat a seguir. Qui m'ho anava a dir. Això som nosaltres i això és Cordobes, una cultura viscuda, la materialització i la cerca ambiciosa i inconformista d'un ideal perfecte. En aquest moment tenim la fortuna d'haver estat reconeguts, tant per les institucions oficials com per la societat civil, i de forma exitosa pel propi mercat, que han elogiat la nostra labor. Però el que nosaltres més valorem, és el reconeixement i elogi dels professionals mateixos, els que ens han deixat el seu art. Un regal per a l'emoció i els sentits, que ha quedat impregnat en les parets de Cordobes i es repeteix dia rere dia i ens ajuda a seguir buscant-ho.\nGràcies a tots amb els quals ens hem creuat i amb els quals coincidim en el camí. Gràcies per ajudar-nos a ser el que som. Gràcies.


Cava ecològic brut nature gran reserva. Cupatge tradicional amb 45 mesos de criança a l'ampolla.\nAquest Cava del celler Recaredo es presenta amb un canvi de nom respecte a collites anteriors. Ara s'anomena Recaredo Terrers Màgnum, un gest de complicitat amb el terreny que el veu néixer.\nS'elabora a partir de les varietats tradicionals, Xarel·lo, Macabeo i Parellada, procedents de diferents finques, amb sòls caracteritzats pel seu elevat contingut calcari, cosa que atorga una particular finesa i mineralitat al vi.\nSón conduïdes pels paràmetres de l'agricultura ecològica i biodinàmica (les vinyes de Recaredo compten amb una certificació Demeter).\nCada varietat es vinifica per separat, i en el moment de realitzar el cupatge del vi base, entre un 3 i un 4% correspon a vins que han passat un breu temps per bótes de roure. La segona fermentació i la posterior criança en ampolla, va durar 45 mesos, amb un tap de suro que serà extret en el moment del desgorjament, fet de manera manual i sense congelar el coll de l'ampolla.\nEmbotellat sense addició de licor d'expedició, podrem gaudir de Recaredo Terrers Màgnum Brut Nature 2013 durant els propers 5-6 anys.\nEl Cava Recaredo Terrers Brut Nature Gran Reserva Magnum és molt net, de color groc palla amb reflexos daurats. Brillant i amb unes constants columnes de fines bombolles que persisteix en una ferma corona d'escuma.\nAromàticament, aquest Cava ecològic del Penedès en ampolla màgnum és fresc i elegant, amb una delicada complexitat. Trobem molta fruita blanca madura acompanyada de lleugers tocs florals, sobre un fons molt mineral. També mostra notes cítriques, fruits secs, brioix de mantega, llevats frescos i amables tocs fumats.\nLa seva entrada en boca és amable i molt agradable, amb un pas ampli, saborós de sensació cremosa gràcies al seu suau carbònic que es fon al paladar. Té una equilibrada acidesa que ens acompanya has al final del glop. Aquest Gran Reserva Brut Nature del Penedès és llarg i persistent, amb un elegant toc delicadament amarg i records a fruita blanca, cítrics, rebosteria i ametlles torrades, per via retronasal.\nEl Cava Recaredo Terrers Màgnum Brut Nature 2013 és elegant, estructurat i molt complex. Un bon company per a festes d'alt nivell.


Batet no té raó: Catalunya no és el territori on s'ha retallat més en educació | NacióDigital\nLa candidata socialista carrega contra ERC pel suport a un Govern que redueix la inversió en ensenyament, però la realitat és que altres executius autonòmics del PSOE han limitat encara més aquesta partida\nper Roger Tugas Vilardell , 13 d'abril de 2019 a les 20:41 |\nLa ministra i candidata del PSC, Meritxell Batet, ha carregat aquest dissabte contra ERC perquè ha fet costat a un Govern que, segons ha afirmat, ha retallat un 10% la despesa en educació des del 2010 i i el 2017, i un 25% en despesa per alumne. "Aquesta retallada en educació no l'ha patit cap altra comunitat autònoma", ha asseverat, tot i que el cert és que les dades no avalen aquesta contundent sentència.\nSi s'analitza la despesa pressupostada en educació per les comunitats autònomes, segons les dades del Ministeri d'Hisenda del govern del que forma part Batet, Catalunya efectivament va retallar-la aproximadament un 10% entre 2010 i 2017, i per sobre de la mitjana autonòmica del 6,4%. En concret, un 9,4%, però, en canvi, aquest percentatge és molt inferior a la tisorada de Castella-la Manxa (23,1%) i també queda per sota que la de Castella i Lleó (10,5%), Múrcia (10,3%) i Astúries (10%).\nNo es pot dir, per tant, que Catalunya és el territori on s'hagi retallat més en aquest àmbit. De fet, Castella-la Manxa té president socialista des del 2015 i Astúries en té des del 2012 i, malgrat tot, la despesa pressupostada va ser el 2017 inferior a la del 2010 en major mesura que a Catalunya. Seguint la lògica de Batet, el PSOE no hauria de ser d'esquerres allí (o almenys a Astúries, on estan a l'executiu des del mateix any en què ERC va començar a donar suport al Govern).\nLa despesa finalment efectuada\nMalgrat tot, fer la comparativa pel que fa al pressupost és enganyós, ja que és tan sols una voluntat inicial i és més fidedigne a la realitat basar-se en la despesa efectivament gastada, un cop liquidats els comptes. Fent-ho així, la reducció de despesa a Catalunya queda més lluny del 10%, en el 6,7%.\nI tampoc és on aquest percentatge és més elevat, ja que és molt superior a Castella-la Manxa (20,2%) i una mica major a Astúries (7,2%) i Castella i Lleó (7,1%). Les dues comunitats on més va caure la despesa realment, per tant, tenen president socialista. Són dades, en aquest cas, recopilades també pel govern espanyol, en els informes del ministeri d'Educació sobre els cursos 2009/2010 i 2016/2017.\nEn relació a l'altre asseveració, sobre la retallada de la despesa per alumne, tampoc no és real, ja que ni arriba al 25% ni és la més elevada de l'Estat, segons els mateixos informes del ministeri d'Educació. En realitat, la despesa pública per alumne efectivament gastada, incloent els destinats a la concertada i la pública, tan sols ha caigut en aquest període un 15,7% a Catalunya, només lleugerament per sobre al 14,3% estatal.\nI agafant les dades de la manera que perjudica més la imatge del Govern, les de la despesa no financera per als alumnes només de la línia pública, aquesta ha caigut un 20,1% del curs 2009/2010 al 2016/2017 (últim liquidat). Cinc punts per sota de la xifra de Batet i igualment inferior a la tisorada a Castella-la Manxa (24,9%) o Madrid (23,4%). De nou, per tant, la crítica és errònia, s'agafi per on s'agafi.\nRufián replica Batet: «No sou ni socialistes ni obrers»\nEleccions espanyoles 2019, Política, despesa pública, PSC, educació, ensenyament, eleccions espanyoles 2019, Meritxell Batet\nPer JCml el 13 d'abril de 2019 a les 21:04\nLos cuadros son de lo más significativos. Ya podemos sacar pecho que no somos los últimos.


Compromís proposa a PSPV i EU bloquejar la renovació del consell d’administració de RTVV en Les Corts – Coalició Compromís\nPublicat el 25 de maig de 2011 en Llibertat i Igualtat La coalició Compromís ha emplaçat hui públicament a la resta de grups de l’oposició, PSPV i EU, a bloquejar en Les Corts la renovació del consell d’administració de RTVV.\nSegons ha assegurat la diputada de Compromís Mónica Oltra “per a la renovació del consell d’administració de RTVV són necessàries les dos terceres parts dels vots de la càmera, per tant els grups de l’oposició podem realitzar un bloqueig parlamentari per a intentar forçar al PP a pactar una gestió democràtica d’este ens públic, amb l’elecció d’un director o directora que gestione de manera independent i plural RTVV”.\n“Des de Compromís plantegem que este bloqueig es mantinga fins la constitució del Consell de l’Audiovisual previst en la normativa estatutària. Del que es tracta en definitiva és de què es done compliment al dret que tenen els ciutadans a una informació veraç i a uns mitjans de comunicació públics que reflestisquen la diversitat política i social que contribueix a conformar una opinió pública lliure”.\n“Des de l’oposició hem de passar de la queixa, de dir que RTVV és el NODO del PP, a l’acció i esta és una bona manera de demostrar que els grups de l’oposició davant esta situació de control i manipulació dels mitjans públics volem actuar amb totes les eines de què disposem”, ha conclòs Oltra.\ndemocratitzar rtvv oltra RTVV Llibertat i Igualtat


Els 30 millors hotels de Valdivia, Xile | Des de € 26\nBusca hotels i allotjaments a Valdivia\nHotels i allotjament a Valdivia\nMostra els 243 hotels i allotjaments de Valdivia\nHotel Boutique Cutipay 4 estrelles\nHotel Naguilan 4 estrelles\nHotel Diego de Almagro Valdivia 4 estrelles\nHotel Di Torlaschi 3 estrelles\nHotel Puerta del Sur 4 estrelles\nMira els 243 hotels de\nEls hotels més reservats a Valdivia durant l'últim mes\nHotel Marina Villa del Rio 4 estrelles\nPopular entre els clients que reserven hotels a Valdivia\n8,3 Molt bé 685 comentaris\nHotel Melillanca 3 estrelles\n8,3 Molt bé 1.145 comentaris\n8,7 Fabulós 650 comentaris\n7,8 Força bé 1.377 comentaris\nHotels barats a Valdivia\n7,8 Força bé 1.382 comentaris\nPreguntes més freqüents sobre els hotels de Valdivia\nQuins hotels de Valdivia ofereixen un molt bon esmorzar?\nEls hotels de Valdivia que serveixen un esmorzar molt ben valorat són Hotel Entre Tilos, Hotel Nueve Ríos i Hotel Di Torlaschi.\nQuins hotels de Valdivia són ideals per viatjar amb la família?\nA moltes de les famílies que han anat a Valdivia els han agradat molt Hotel Entre Tilos, Hotel Nueve Ríos i Aroma Verde Hotel.\nQuins hotels de Valdivia són ideals per anar-hi amb la parella?\nLes parelles que han anat a Valdivia han valorat molt positivament Hotel Boutique Cutipay, Hotel Entre Tilos i Hotel Nueve Ríos.\nQuins són els millors hotels per allotjar-se a Valdivia?\nHotel Entre Tilos, Hotel Nueve Ríos i Aroma Verde Hotel són alguns dels hotels que es reserven més a Valdivia.\nQuins hotels de Valdivia tenen bones vistes?\nEls viatgers que han anat a Valdivia han deixat bones opinions sobre les vistes des de l'habitació de Hotel Boutique Cutipay, Hotel Marina Villa del Rio i Hotel Naguilan.\nQuins són els millors hotels de Valdivia a prop de Aeroport de Pichoy?\nEls viatgers que es van quedar a Valdivia a prop de Aeroport de Pichoy (ZAL) han parlat molt bé de Hotel Marina Villa del Rio, Hotel Diego de Almagro Valdivia i Hotel Entre Tilos.\nQuè pensen els clients de Valdivia?\nVam anar a Valdivia la meva filla de 9 anys el meu home i jo.\nVam anar a Valdivia la meva filla de 9 anys el meu home i jo. Hi vam estar 3 nits,4 dies. Vam visitar el submarí que estava al riu Calle-Calle (una mica claustrofòbic, peró interessant), el "fuerte Niebla" (vam demanar un guia, i així ens va explicar una mica l'història, per cert el guia molt amable i sense saber-ho no tenia sou, cobraven la propina que els hi deixava els visitants), el "riu Calle-Calle, ple de lleons marins, el Jardí Botànic, és un gran parc, zona verda, etc. Crec que amb 4 dies no vam tenir gaire temps de recòrrer Valdivia, però ès molt bonic. Per altra banda, hi ha bastants restaurants, pots trobar-hi de tot, parrilladas fins a peix acabat de pescar que era bastant econòmic.\nLlegeix opinions de clients sobre els hotels de Valdivia\n9,3 Fantàstic 524 comentaris\n8,1 Molt bé 557 comentaris\n8,0 Molt bé 790 comentaris\nMira't altres allotjaments únics a Valdivia\n145 hotels familiars a Valdivia\n142 hotels barats a Valdivia\n90 allotjaments amb cuina a Valdivia\n13 hotels amb piscina a Valdivia\n18 hotels accessibles a Valdivia\n12 albergs a Valdivia\n51 apartaments a Valdivia\n36 hotels que accepten animals a Valdivia\nAltres viatgers interessats en Valdivia també s'han mirat:\nEstalvia't fins a un 50% a Valdivia


ELS GERMANS DE CADAQUÉS - Diari de Girona\nquim curbet 07.04.2016 | 00:00\nCadaqués és una vila blanca i blava, amagada entre les roques del cap de Creus i una imatge assentada perpètuament en les parets de les galeries d'art. Cadaqués viu fonamentalment del cultiu de la seva imatge. Les oliveres i les vinyes que creixen en les feixes semblen pintades a l'oli. Són fulles aspres, argentades les unes, vivíssimes les altres, que sorgeixen d'un terreny adust, abrusat per la tramuntana i consumit per innumerables hiverns.\nCadaqués són les cases blanques a la riba, la silueta imposant del Pení que les custodia, un campanar que sorgeix entre els teulats, un cementiri amb vistes a Portlligat i el Boia, un bar vora els còdols de la platja, on el mar s'hi dilueix entre crespells d'escuma lletosa.\nPerò Cadaqués també són els arbres, els plàtans que ens esperen fidelment a l'entrada del poble i que, per un error de la creativitat artística, no estan prou documentats per l'escola paisatgística local.\nSón plàtans de cos ferreny i de branques mil vegades retallades, arbres com els que flanquegen encara altres paisatges de l'Empordà i del Rosselló, i que han conviscut gairebé sempre amb els habitants més vells del poble.\nAra l'Ajuntament ha constatat que uns quants estan morts, altres estan malalts i que algun fa nosa als grans automòbils que circulen sota les seves fulles, i ha decidit talar-los tots, perquè la sort dels arbres sempre és solidària i allà on va un, van tots.


Barclays vol comprar caixes d'estalvis\nEl banc britànic es reuneix amb Zapatero i fitxa Solbes d'assessor\nLa divisió espanyola de Barclays, causant de la major part de les pèrdues de l'entitat a Europa, vol comprar una o més caixes. Per reforçar la seva estratègia, el banc ha fitxat Pedro Solbes com a assessor.\nÀLEX FONT MANTÉ BARCELONA. Actualitzada el 31/05/2011 00:00\n260x366 Pedro Solbes, exministre i vicepresident, ofereix ara els seus consells a companyies energètiques i entitats financeres. / J.J. GUILLÉN / EFE Pedro Solbes, exministre i vicepresident, ofereix ara els seus consells a companyies energètiques i entitats financeres. / J.J. GUILLÉN / EFE\nEl banc Barclays està interessat a comprar una o més caixes d'estalvis, però amb una condició: el banc britànic vol que el govern espanyol l'ajudi en cas que, després de comprar una entitat, apareguin pèrdues que fins ara s'havien amagat. Per dissenyar la seva estratègia, Barclays ha fitxat l'exministre d'Economia Pedro Solbes com a conseller de la seva filial espanyola i assessor per a tot el seu negoci europeu.\nThe Sunday Times avançava aquest cap de setmana que Bob Diamond, conseller delegat de Barclays, va viatjar fins a Madrid dimarts passat per reunir-se amb José Luis Rodríguez Zapatero. Diamond va demanar al president espanyol "garanties" per comprar alguna de les caixes en problemes. La resposta de Zapatero és una incògnita, però Barclays creu que la crisi de les caixes d'estalvis li pot servir per guanyar pes en el cada vegada més concentrat sistema financer espanyol.\nProblemes a Espanya\nBarclays, un dels quatre grans bancs del Regne Unit, té problemes en la seva divisió espanyola. La filial acomiadarà un de cada cinc treballadors (700 persones) i reduirà el seu nombre d'oficines en la mateixa proporció. El banc va perdre uns 215 milions d'euros a Europa durant el primer trimestre de l'any. Segons ha explicat la mateixa entitat, la major part d'aquestes pèrdues van ser responsabilitat de la filial espanyola.\nAquests resultats van despertar els rumors sobre una possible retirada del mercat espanyol. Però els últims moviments a l'entitat sembla que indiquen que Barclays no només vol quedar-se sinó que vol aprofitar la debilitat d'altres entitats per guanyar pes. Al febrer, l'entitat va contractar Jaime Echegoyen com a conseller delegat d'Espanya. Echegoyen provenia de Bankinter, on feia vuit anys que havia ocupat el mateix càrrec.


Arrimadas afirma que convocar un referèndum és “una presa de pèl”\nArrimadas, en un tractor a la Fira de Sant Miquel.\nLa presidenta de Ciutadans a Catalunya, Inés Arrimadas, va considerar que la convocatòria d’un referèndum sobre la independència de Catalunya és “tornar al dia de la marmota”. “Van dir que ho havien fet i guanyat, i ara reconeixen que no. És una presa de pèl fins i tot per als que volen la independència. Aprofitem el canvi polític d’Espanya per ser decisius”, va remarcar. També va admetre tenir “poques esperances que els pressupostos siguin socials i no estiguin pensats a separar Catalunya d’Espanya i Europa”.\n“Crec que perquè la CUP els doni suport hauran d’estar encara més fora de la legalitat i serà complicat que Ciutadans pugui ser-hi”, va incidir.\nAixí mateix, va demanar respecte i protecció per als funcionaris “que no tenen la culpa dels disbarats que alguns polítics proposen des de la comoditat del seu escó”, amb referència al secretari del Parlament, que va dimitir “per motius personals”, després de rebre un requeriment del Tribunal Constitucional per posar a l’ordre del dia d’una sessió plenària la tramitació de lleis per a la desconnexió.\nInés Arrimadas va anunciar que han presentat en el Parlament propostes per al desenvolupament de la xarxa secundària del canal Segarra-Garrigues i per a ajuts a zones desfavorides i de muntanya.


Roca acusa CiU de prioritzar els salaris i els càrrecs abans que el país - Diari de Girona\nRoca acusa CiU de prioritzar els salaris i els càrrecs abans que el país\nLa portaveu d´ERC lamenta que CiU els vulgui culpar per intentar «tapar el pacte amb la dreta espanyolista»\nl.f.g. | girona 25.02.2016 | 07:28\n· Ballesta vol posar-se un sou de 75.000 € com a alcalde de Girona\n· Girona suspèn el ple que havia d´aprovar un salari de 75.000 euros d´Albert Ballesta\nLa portaveu d´ERC-MES a l´Ajuntament de Girona, Maria Mercè Roca, va acusar CiU d´estar-se movent «per interessos particulars» i va lamentar que hagi prioritzat l´acord amb PP i Ciutadans en lloc d´entendre´s amb el seu grup. En aquest sentit, Roca va subratllar la «hipocresia» que suposa «presentar-se com el govern de la capital de la independència i pactar amb els que són radicalment contraris al procés».\nRoca va explicar que, dimarts a primera hora del matí, es va reunir amb el govern per avançar-los la seva proposta de cartipàs, que poc després presentarien en roda de premsa. D´aquesta proposta, tanmateix, Roca diu que només en van obtenir una «acusació de rebut» i que CiU «no ha intentat negociar absolutament res».\nRespecte a les declaracions públiques que va fer ahir CiU, Roca va lamentar que es fessin rodes de premsa «per intentar tapar el pacte amb la dreta espanyolista carregant» contra el seu grup. En aquest sentit, la representant republicana va afirmar que des d´ERC-MES sempre han estat oberts a parlar de la seva proposta i va lamentar que el govern «prioritzi els salaris i els càrrecs a les pròpies conviccions i al país».\nUna proposta «assumible»\nEn aquest sentit, la portaveu republicana va recordar que la seva proposta incloïa una reducció dels càrrecs de confiança i del salari de l´alcalde, que considerava «plenament assumibles» pel govern. En canvi, va lamentar que el pacte amb PP i Ciutadans no modifica el nombre d´assessors i manté el salari de l´alcalde «pràcticament intacte». «Tot això ens fa pensar que el govern s´està movent per interessos particulars i no de ciutat o de país», va afirmar.\nPel que fa al procés independentista, Roca va afirmar que CiU «no pot presentar-se com el govern de la capital de la independència i pactar amb els que són radicalment contraris al procés». La portaveu republicana ho va qualificar d´«hipocresia política» i va recordar que recentment s´ha viscut un episodi similar amb la votació de la moció sobre la Fundació Princesa de Girona, que CiU va permetre aprovar per després anunciar que no pensava complir-la. «Fets i no paraules», va demanar Roca, tot afegint que, amb ERC-MES, ni el PP ni Ciutadans tindrien cap influència al govern de la ciutat.\nRoca acusa CiU de prioritzar els salaris i els càrrecs abans que el país. Girona


Dia Mundial de les Zones Humides 2017 - Jordi Brú\nHome > Bloc > Dia Mundial de les Zones Humides 2017\n02 febr. Dia Mundial de les Zones Humides 2017\nPublicat a 12:45h a Bloc\tper\tjbru_admin 0 Comentaris\nEl dia s’aixeca gris, segueix plovisquejant i no sabem com sortiran les fotos. Però la motxilla ja està preparada des de la nit anterior. Després d’un intercanvi ràpid de wassaps, es confirma. L’activitat tira endavant.\nEls companys de l’Associació Mediambiental La Sínia van organitzar una jornada participativa per a commemorar el Dia Mundial de les Zones Humides. Aquest cop l’escollit és la resclosa del Catllar, un espai fantàstic recuperat els darrers anys, amb una elevada diversitat de flora i fauna.\nPoc a poc va arribant la gent. La climatologia no els ha fet pas por, i sobretot la canalla s’afanya per estar a primera fila i fer cas a les explicacions de l’Anna: “Avui farem una menjadora per ocells! Cal fer-ho bé perquè els ocellets puguin accedir al gra, però que no que caigui el contingut a terra”.\nGrans, petits i mitjans, tothom mans a l’obra. “Els bastonets en creu, serviran perquè els ocells puguin posar-s’hi i menjar tranquils”, comenta l’Hèctor. Sembla que el temps també està a favor nostre. Just hem acabat d’elaborar les menjadores i ha parat de ploure. Anem a col·locar-les en arbres de ribera del riu Gaià.\nEl Joan, sota l’atenta mirada de la resta de participants, “enfila” la menjadora a la canya telescòpica i la col·loca en una branca que tingui un angle determinat (de tal manera que no pugui caure) i amb poc brancatge pel voltant (perquè els ocells hi puguin accedir amb més facilitat).\nUn cop col·locades la resta de menjadores, la feina encara no hem acabat la feina. Sembla que el temps continua respectant la jornada i la gent té ganes de més. L’Hèctor, previsor, porta al remolc uns quants plançons de vegetació de ribera i unes aixades. Sí, plantarem!\nPerò no els plantarem tots junts, i ens redistribuïm pel marge del riu. “Molt important” afegeix l’H’èctor, ” no tots poden anar al costat de l’aigua! Depenent de l’espècie pot tenir els peus xops, i d’altres han d’estar una mica més allunyades de l’aigua. Seguint els seus consells, ens anem repartint per tal de començar la tasca.\nEl Dia Mundial de les Zones Humides, es commemora avui a tot el món. Es va escollir aquest dia, perquè el 2 de febrer de 1971 es celebrà la convenció sobre les zones humides a la ciutat iraní de Ramsar.\nLes zones humides són de gran importància en la preservació de biodiversitat ja sigui per animals que allí hi viuen o que simplement hi fan parada i fonda en el seu llarg camí. Des del 1900 fins a l’actualitat han desaparegut més del 60% de les zones humides del planeta. És responsabilitat de tots i totes, vetllar per la seva protecció.


L'Igualada Calaf Grup és incapaç d'aturar un Reus molt efectiu a la represa - Regió7 :: El Diari de la Catalunya Central\nL'Igualada Calaf Grup és incapaç d'aturar un Reus molt efectiu a la represa\nredacció 12.02.2017 | 00:09\nFerran López, tècnic de l´IHC ARXIU/MANUEL HIDALGO\nL'Igualada Calaf Grup va rebre una derrota anit com a visitant, en aquesta ocasió a la complicada pista del segon classificat, un Reus Deportiu que es va imposar per un resultat final de 6-2.\nEn la primera meitat hi va haver molta igualtat entre les dues formacions. Els locals van colpejar primer al minut 5, quan Platero va aprofitar una pèrdua de pilota anoienca per batre Deitg. Tot i aquesta errada, els igualadins van mostrar un bon nivell defensiu i van aconseguir empatar al minut 15, amb una diana de Pla. Amb aquest resultat es va arribar a la mitja part de l'enfrontament.\nEn la segona part els visitants tenien certes dificultats per crear ocasions en atac, mentre que els reusencs van fer gala d'una gran efectivitat i van saber aprofitar els errors de l'Igualada per fer tres gols en catorze minuts. Pla va retallar distàncies i va fer el 4-2 al minut 43, però el Reus va sentenciar amb dues dianes més.


Llagostera Ràdio - 6 de cada 10 alumnes de Calonge i Sant Antoni no van a les classes de tarda per reclamar la jornada continuada\n6 de cada 10 alumnes de Calonge i Sant Antoni no van a les classes de tarda per reclamar la jornada continuada\nUn grup de pares i alumnes protestant davant l'escola La Sínia de Calonge per reclamar la jornada continuada. / Foto: Xavier Pi (ACN)\nEl 65% dels alumnes de les tres escoles de Calonge i Sant Antoni han fet boicot a les classes d'aquest dilluns a la tarda per reclamar la jornada continuada.\nA l'escola La Sínia, aquesta tarda la imatge que hi predominava era la d'aules buides. Dels tres centres públics que tenen Calonge i Sant Antoni, aquí és on el boicot a les classes ha tingut més seguiment per part de les famílies. En concret, fins al 82% dels alumnes no hi ha anat (tan sols ho han fet 34 dels 196 d'infantil i primària que estudien a La Sínia).\nA l'escola Llevantí de Mar, la protesta ha tingut un seguiment del 69% de l'alumnat (han assistit a les classes de tarda 46 escolars dels 147 que té el centre). I per últim, al Pere Rosselló és on el boicot ha punxat més, ja que tot just ha superat el 50%. En concret, dels 415 alumnes d'infantil i primària que hi ha, 189 han anat a classe en comptes de quedar-se a casa.\nAquest és el segon boicot a les classes de tarda que convoquen les AMPA dels tres centres, amb el suport dels claustres de les escoles i de l'Ajuntament. L'anterior protesta va ser al setembre del 2016 (i es va fer coincidir amb el primer dia de classes).\nAquest 2018, per contra, s'ha optat per fer-ho a finals de curs. En concret, just el dia abans que les tres escoles passin a fer jornada intensiva (i per tant, els alumnes ja no tinguin classe a la tarda).\nLa portaveu de les AMPA, Dolors Agustí, subratlla que el boicot a les classes de tarda s'ha repetit "per deixar clara la voluntat de les famílies" a favor de la jornada continuada. Agustí explica que, d'ençà que al 2012 el Departament va implantar la prova pilot a les escoles de Vall-llobrega i Platja d'Aro, any rere any han reclamat poder-ne formar part.\n"Al 2016 Ensenyament preveia valorar els resultats d'aquesta prova pilot, però va decidir allargar-la tres anys més", concreta la portaveu de les AMPA. I hi afegeix: "Aleshores va afegir-hi l'escola de Santa Cristina d'Aro, però va deixar-ne fora la resta de centres que també ho reclamàvem".\nAra, els pares i mares de les tres escoles de Calonge i Sant Antoni tenen "l'esperança" que a partir del 2019, i un cop hagi valorat els resultats de la prova pilot, el Departament estengui la mesura a la resta de centres. "Allò que no farem, però, és deixar de reclamar la jornada continuada; coneixem de primera mà l'experiència de les escoles que ja l'apliquen i que n'estan contentes, perquè permet conciliar millor les classes amb la vida familiar i que els nens disposin de més hores per al lleure", precisa Agustí.\nA Calonge, a més de no portar els fills a les classes de tarda, els pares i mares han penjat una pancarta amb el lema 'Jornada continuada' davant l'escola La Sínia. La presidenta de l'AFA del centre, Judith Gibert, ha recordat que la reclamació compta amb el suport de les direccions i els claustres de les tres escoles, i també de l'Ajuntament. "A més, vam fer una enquesta entre els pares i mares, i el 90% estaven a favor d'aplicar la jornada continuada", ha conclòs.\nnotícia comarcal\teducació\tcalonge\tensenyament


Salnitre – Racó per llegir\nL’ocurrència d’ubicar una història de secrets al cor de la muntanya de Montserrat funciona. Mitjançant el xoc paradoxal entre un ambient claustrofòbic i la bellesa de les coves de Collbató, el relat d’Antoni Real exalça el valor d’uns paratges pràcticament oblidats per a la literatura contemporània. Salnitre es nodreix de l’opacitat dels seus personatges per escampar pors i intrigues enmig d’estalactites i estalagmites, en el que resulta una novel·la planera gràcies a la lleugeresa del vocabulari.\nL’atractiu natural de les coves del Salnitre es transforma en un instant en la presó d’un grup de turistes, que hi queden reclosos a causa d’un desprendiment. De cop i volta, els nou desconeguts esdevenen companys d’angoixes i desconsols davant la incomunicació amb l’exterior, la penombra de l’entorn i el futur incert. Obligats a compartir nits i dies entre roques, els protagonistes van destapant secrets i deixen entreveure les espines de la seva existència, que no els permeten viure tranquils.\nS’agraeix el realisme de Salnitre i l’ampli ventall de personatges, que donen molt de joc a l’hora d’embolicar la trama de la història. Malgrat un parell de capítols fora de lloc i totalment prescindibles, l’obra avança a bon ritme i aconsegueix crear una atmosfera de tenebra física i psíquica que no decau en tot el relat. A través d’una constant pluja de diàlegs i la senzillesa narrativa, Antoni Real construeix una història distreta en un emplaçament original.\n14 Novembre 2013 by Núria Juanico\tAntoni Real


arrupit - De paraules per Context\n¡Sacrifiqui-ho tot, don Ramon, inclòs jo mateix... però que es salvin aquestes pobretes, a les quals tant he fet sofrir! I empresonant amb una abraçada la seva esposa i filles, que atretes per sos accents de compunció s'havien arrupit a son entorn, exclamà: -Dolors! Filles meves!\nMe vaig veure perdut. Vestit com estava, me vaig acotxar dins el llit fins al coronell, més de pressa que un nedador no s'afusa a la mar. I vaig restar arrupit, quiet. Me va semblar que la porta cruixia, que el sostre tramblava sota el pas sord d'un peu descalç. A cada moment esperava sentir el palp de la m\n-Calla o et tusto! digué en Pere en una foguerada d'ira per aquell ploricó, que vagament sentia que augmentava el perill... l'Antonet va callar, tot arrupit a la gropa... L'euga torn\nCurt de vista, sense ulleres i arrupit al vetllador, treu la llengua i clava tatxes un sabater mort de son. Nostramo fa mala cara, i la bombeta pitjor. És de nit, fa un fred que pela, no passa una ànima i plou. En un plat de cou-dinar hi ha en remull un rosegó, i entremig de les pastetes, trist, magre, eixalat i coix, un pardal novell pidola en contínuo tremolor. Ja deixa l'home el martell, ja fa grunyir lo nyinyol, ja estiraganya lo cuiro, ja agafa lo brunyidor, atacona que atacona solemnement silenciós. A los peus hi té un gibrell ple de cendra i sense foc. Entra el fred per les escletxes i amb lo fred va lo terror de vent, xàfec i llampecs i terratrèmol de trons. Nostramo se tira enrera, baixa el cap i torç lo coll, i deixa caure los braços que est


Sant Gotard Bisbe\nHavia nascut Gotard a Baviera, i no disposem de dades que es refereixin a la seva infantesa. Coneixem dades fiables a partir del 990, quan és monjo benedictí a Nieder Altaich i, més tard, abat electe de l'abadia d'Altaich.\nVa recórrer diversos monestirs de les regions del Rhin per introduir la disciplina que tornava tota la seva puresa original en la regla de sant Benet, un tant relaxada en moltes comunitats, i amb justícia pot ser considerat com un dels reformadors més conspicus de la seva època.\nTambé sota un altre aspecte s'estudia la seva personalitat. És un dels animadors de la cultura del segle XI. La seva obra de constructor sacre va ser possible per la confluència d'entusiasmes d'un altre gran home contemporani seu, Enric II (973-1024), rei germànic, coronat pel Papa Benet VIII com a emperador del Sacre Imperi Romà (1002), un emperador artista que va procurar la construcció de catedrals del romànic i un home sant, canonitzat el 1146.\nL'emperador Enric II li va confiar la reforma d'altres monestirs, com les abadies d'Hersfeld i Tergensee, i des que en el 1022 va succeir sant Bernat a la seva diòcesi, va acabar els seus projectes artístics, com la catedral i l'església de Sant Miquel d'Hildesheim. Va morir l'any 1038.


Maneres de viure | Flexiblement amb Jenny Moix\nFlexiblement amb Jenny Moix. El cavernícola que portem dins\nBy maneresdeviure On 6 octubre 2013 · 2 Comments\nPoc conscients del que significa viure d’una manera plena, massa vegades ens entossudim a seguir per camins de vida que no ens aporten benestar sinó tot el contrari. Viure en un context poc segur, on tot és relatiu i massa sovint requereix que ens adaptem a les situacions de manera ràpida,e ficaç i productiva suposa un gran terrabastall dins nostre. A Maneres de viure comptem amb l’acompanyament de la psicòloga Jenny Moix, ella ens ha ensenyat que per ser feliços hem de ser flexibles.\nFlexiblement amb Jenny Moix i Sílvia de Béjar parlen de sexe\nLa Jenny Moix ens ha ensenyat a navegar per les nostres emocions per aprendre a viure de manera flexible, per saber adaptar-nos a les situacions adverses. Amb la Jenny anem elaborant un petit manual d’instruccions per adaptar-les després a les nostres necessitats. Consells pràctics per aplicar en el dia a dia.\nAvui ens destapem … parlem de sexe perquè en això del sexe també hem d’aprendre a ser flexibles. Sexe i psicologia van molt lligats. Moltes vegades per millorar el nostre sexe el que hem de fer és millorar les nostres idees. La Jenny té com a convidada la periodista Sílvia de Béjar.\nFlexiblement amb Jenny Moix. Saturats d’injustícies\nNo ens n’acabem de sortir. Continua la situació de crisi. Les dades d’atur no ajuden a veure la situació en positiu. La gent està cansada, descebuda, impotent davant les solucions que donen els polítics per sortir de la crisi. Cada vegada més lluny de la ciutadania, aquesta reclama noves formes de fer política, més properes a la gent del carrer, més compromís. Els casos de corrupció no ajuden a positivar la situació.


H.C. Ripoll: GEiEG, 3 - HC Ripoll, 2\nDerrota balsàmica -per estrany que pugui semblar- de l'HC Ripoll a una de les pistes més complicades de la categoria. Després de les derrotes depressives dels darrers desplaçaments, el partit de Girona va constatar un canvi en la tònica de l'equip.\nDe fet al primer minut de'enfrontament Jeremi Rodríguez ja va recollir un xut de mig camp que s'havia estaballat a la tanca, i va marcar de cullera el 0 a 1. Amb aquest resultat el Ripoll va enviar diverses boles als pals de la porteria local. Per la seva banda el GEiEG ho va intentar amb passades interiors i xuts de lluny, però la defensa ripollesa es va mostrar sòlida en tot moment.\nAl segon temps la sort va canviar pels homes de Dani Viñas. Una triple ocassió gironina va acabar amb l'empat (m.33). Quatre minuts més tard una falta per peus a mig camp, va ser posada en joc amb rapidesa, i va agafar a contrapeu al Ripoll, suposant el 2 a 1. Ivan Mora va restablir l'empat, recollint un rebot dins de l'àrea i introduïnt la bola dins la xarxa (m.40). Les opcions del Ripoll per endur-se punts van créixer amb un penal que l'equip no va saber transformar. En canvi una jugada molt afortunada per diferents rebots, va introduïr-se finalment dins la porteria de Moi Adam. Malgrat el 3-2, als darrers minuts el Ripoll encara hauria pogut empatar en diverses ocasions. En aquest tram de partit Sabata va veure vermella directa per encarar-se amb un rival que li acabava de fer falta.\nAmb aquest partit s'acaba una primera volta complicada, de la qual caldrà millorar els guarismes a partir del partit contra el Tona.\nHC Ripoll: Moi Adam, Ivan Mora (1), Sabata, Jeremi Rodríguez (1), Ferrer, Vergés, Carlon, Escandell i Franquesa (ps).\nPublicat per Remo a 14:10


Ermengol, fill dels vescomtes de Conflent, fou bisbe d’Urgell entre 1010 i 1035. Durant els seus 25 anys de pontificat, va ser un gran promotor d’obres eclesiàstiques i civils, com ara la tercera catedral de la Seu d’Urgell, l’església de Sant Miquel i nombrosos ponts i camins que van dinamitzar el territori. Precisament, va morir en caure d’una bastida durant la construcció d’un pont que havia de travessar el Segre en terres del Baridà, a l’indret on actualment s’aixeca el poble de Pont de Bar.\nEncara no havien passat deu anys d’aquesta mort singular que el bisbe Ermengol ja era venerat com a sant per part dels mateixos habitants de la Seu que l’havien admirat en vida. Durant molts anys la Fira de la Seu d’Urgell s’havia celebrat el dia de festivitat del sant patró, el 3 de novembre. Recentment, s’ha traslladat al mes d’octubre, però sense perdre la denominació de Fira de Sant Ermengol. A l’estiu, durant el mes d’agost, els claustres de la catedral de la Seu d’Urgell acullen la representació del Retaule de Sant Ermengol, que recull els diversos aspectes de la vida del bisbe venerat. L’obra es basa en els plafons d’un antic retaule barroc dedicat a la vida del sant que podem contemplar a l’interior de la catedral.\nActualment, la Seu d’Urgell disposa d’un centre d’interpretació de la vida ciutadana i de la història de la població anomenat Espai Ermengol, en honor al bisbe que tant va determinar l’evolució històrica de la ciutat.\nAnterior: 1.5. Església de Sant Miquel Següent: 1.7. Plaça del Deganat


Fàbrica d’altres materials - Xina Altres fabricants de materials, proveïdors\nDiacetat de propilenglicol (PGDA)\nNom químic: diacetat de 1,2-propilenglicol No CAS: 623-84-7 Fórmula molecular ： C7H12O4 Pes molecular ： 160 Especificació Aspecte: Líquid incolor transparent Pes molecular: 160% Puresa: ≥99 Punt d’ebullició （101,3kPa）: 190 ℃ ± 3% d’aigua: ≤0,1 Punt d’inflamació cup tassa oberta）: 95 value Valor àcid mgKOH / g: ≤0,1 Índex de refracció （20 ℃）: 1.4151 Densitat relativa （20 ℃ / 20 ℃）: 1,0561 Color （APHA）: ≤ 20 Aplicació Producció de reges a l’aigua, producció d’agents de curació a l’aigua, diluents a l’aigua (hidrofòbics ...\nEter butílic terciari d’etilenglicol (ETB)\nNom del producte: Eter butil terciari etilenglicol (ETB) Número CAS: 7580-85-0 Fórmula molecular: C6H14O2 Pes molecular: 118,18 Propietats físiques i químiques Eter butil terciari etilenglicol (ETB): material químic orgànic, incolor i transparent líquids amb sabor a menta. Soluble en la majoria de dissolvents orgànics, pot dissoldre amino, nitro, alquídic, acrílic i altres resines. A temperatura ambient (25 ° C), pot ser miscible amb aigua, baixa toxicitat, baixa irritació. A causa de la seva ...\nCross-linker Isocyanate KL-120 bloquejat\nNom químic: Isocianat bloquejat Reticulador Índex tècnic: Aspecte líquid viscós groc pàl·lid Contingut sòlid 60% -65% Contingut efectiu de NCO 11,5% Equivalent NCO efectiu 440 Viscositat 3000 ~ 4000 cp a 25 ℃ Densitat 1,02-1,06Kg / L a 25 ℃ Temperatura no segellada 110-120 ℃ La dispersió es pot dissoldre en dissolvents orgànics comuns, però també es pot dispersar bé en recobriments a l’aigua. Usos proposats: després del tractament tèrmic, es pot millorar significativament la solidesa de la pel·lícula de pintura afegint-la a l'a ...\nResina amino hipermetilada DB303\nDescripció del producte: és un agent de reticulació versàtil per a una àmplia gamma de materials polimèrics, tant organosolubles com a l'aigua. Els materials polimèrics haurien de contenir grups hidroxil, carboxil o amida i inclourien alquids, polièsters, acrílic, epoxi, uretà i cel·lulòsics. Característica del producte: Excel·lent flexibilitat de la pel·lícula de duresa Resposta de curació catalitzada ràpida Sense solvents econòmics Amplia compatibilitat i solubilitat Excel·lent estabilitat Especificació ： Sòlid ： ≥98% V ...\nAGENT MULLANT OT75\nTipus de producte: Tensioactiu aniónic Diisooctil sulfonat de sodi Especificació Aspecte: líquid transparent incolor a groc clar PH: 5,0-7,0 (solució d’aigua al 1%) Penetració (S.25 ℃). ≤ 20 (0,1% de solució aigua) Contingut actiu: 72% - 73% Contingut sòlid (%): 74-76% CMC (%): 0,09-0,13 Aplicacions: OT 75 és un potent agent humitant aniónic amb una excel·lent humectació i solubilització i acció emulsionant més la capacitat de reduir la tensió interfacial. Com a agent humectant, pot ser que ...\nNom del producte NÚMERO CAS Aplicació Agent reticulant Resina amino hipermetilada DB303 - Acabats per a automoció ； Recobriments de contenidors ； Acabats de metalls generals ； Acabats d’alta solidesitat ； Acabats a l’aigua ； Recobriments de bobina. Propionat de pentaeritritol-tris- (ß-N-aziridinil) 57116-45-7 Millorar l'adherència de la laca a diferents substrats, millorar la resistència al fregament d'aigua, la corrosió química, la resistència a altes temperatures i la resistència al fregament de la superfície de la pintura. .\nPropilenglicol fenil èter (PPH)\nIngredients: 3-fenoxi-1-propanol Fórmula molecular: C9H12O2 Pes molecular: 152,19 NÚM CAS: 770-35-4 Índex tècnic: Articles de prova Grau industrial Aspecte Líquid groc clar Assaig% ≥90,0 PH 5,0-7,0 APHA ≤100 Ús: El PPH és un líquid transparent incolor amb una agradable olor dolça aromàtica. Les seves característiques no tòxiques i respectuoses amb el medi ambient per reduir l’efecte de V ° C de la pintura són notables. Com a eficients revestiments de dispersió i dispersió d'aigua en emulsió i brillantor i semi-gl ...\nNom químic: propionat de pentaeritritol-tris- (ß-N-aziridinil) Fórmula molecular: C20H33N3O7 Pes molecular: 427,49 Núm. CAS: 57116-45-7 Índex tècnic: Aspecte líquid transparent incolor a groguenc Solubilitat en aigua completament miscible amb aigua a 1: 1 sense estratificació Ph (1: 1) (25 ℃) 8 ~ 11 Viscositat (25 ℃) 1500 ～ 2000 mPa · S Contingut sòlid ≥99,0% Amina lliure ≤0,01% El temps de reticulació és de 4 ~ 6 h Resistència al fregament ...\nDiacetat de etilenglicol （EGDA）\nIngredients: diacetat d’etilenglicol Fórmula molecular: C6H10O4 Pes molecular: 146,14 NÚM CAS: 111-55-7 Índex tècnic: Aspecte: Líquid transparent incolor Contingut: ≥ 98% Humitat: ≤ 0,2% Color (Hazen): ≤ 15 Toxicitat: gairebé no tòxic, ratolí norvegicus oral LD 50 = 12g / Kg de pes. Ús: com a solvent per a la producció de pintures, adhesius i decapants. Per substituir parcialment o totalment la ciclohexanona, el CAC, la isoforona, el PMA, el BCS, el DBE, etc., amb funcions de millora de l’anivellament, ajustant l’assecat ...


Estades a l’estranger: camps de treball, voluntariat, intercanvis juvenils, convivències amb famílies i més. Jove.Cat. Generalitat de Catalunya\nInici > Estades a l’estranger: camps de ...\nEstades a l’estranger: camps de treball, voluntariat, intercanvis juvenils, convivències amb famílies i més\nEls diferents programes i activitats adreçats a joves que impliquen una estada a l’estranger suposen una bona oportunitat per conèixer altres cultures i viure noves experiències, participant en accions solidàries, col·laborant en projectes socials o culturals, adquirint coneixements i experiència professional, aprenent un nou idioma...Qualsevol de les opcions existents requereix un mínim de preparació i tràmits. Prepara la teva estada amb uns mesos d’antelació.\nCamps de treball i voluntariat internacionals\nEls camps de treball i els projectes de voluntariat internacionals són estades en les quals es participa en la realització d’un projecte que reverteix en la comunitat, relacionat habitualment amb la protecció de la natura, tasques d’intervenció en el patrimoni, treballs arqueològics...o projectes de cooperació i promoció dels drets humans. Els organitzen associacions i entitats i s’adrecen generalment a joves majors d’edat.\nAquestes són algunes de les entitats que a Catalunya organitzen camps de treball i voluntariat internacionals:\nCoordinadora de camps de treball de Catalunya (COCAT)\nEn el canal Global, un projecte de comunicació que ofereix a través d’Internet informació sobre projectes de cooperació, drets humans, solidaritat, pau i drets humans, pots trobar camps de treball cercant per l’Àrea geogràfica: Mirador geopolític del canal Global.\nIntercanvis juvenils i voluntariat internacional dins del programa Erasmus+\nEl programa original Erasmus (acrònim d’European Region Action Scheme for Mobility of University Students) va començar al 1987 com a programa d’intercanvi per a estudiants universitaris, oferint la possibilitat d’estudiar a l’estranger per aprendre i créixer com a persones. L'any 2014 es van unir diversos programes de mobilitat i cooperació en un sol programa: l'actual Erasmus+.\nL’Erasmus+ no només és destinat a estudiants, sinó que també ofereix oportunitats de mobilitat per compartir aprenentatges i experiències professionals a una gran varietat de persones (joves en general, voluntaris, professors, treballadors de l’àmbit de la joventut...) i organitzacions, com universitats, institucions educatives i de recerca, think-tanks o empreses. El programa ofereix diverses opcions de mobilitat internacional a particulars: study abroad, work abroad, teach or train abroad, youth exchanges, volunteer abroad ...\n30 anys d’Erasmus a Jove.cat\nIntercanvis juvenils (Youth exchanges)\nEntre les oportunitats que ofereix Erasmus+ es troben els intercanvis juvenils, adreçats a grups de joves d’entre 13 i 30 anys perquè convisquin compartint projectes. Tenen una durada d’entre 5 i 21 dies i són gestionats per organitzacions juvenils, grups informals de joves o altres organitzacions. En cas que hi participin joves menors d’edat, les organitzacions hauran d’obtenir prèviament l’autorització dels pares o tutors legals.\nPer participar en un intercanvi juvenil, no pots sol·licitar-ho de forma individual. Les sol·licituds les fan les organitzacions o bé el grups de joves, i després les han de lliurar a les agències nacionals del programa Erasmus+.\nEs recomana que els participants siguin titulars de la Targeta Sanitària Europea, que dona accés a assistència sanitària pública a qualsevol dels vint i vuit països de la Unió Europea, Islàndia, Liechtenstein i Noruega en les mateixes condiciones i al mateix cost (gratuïta en alguns països) que las persones assegurades en el país.\nVoluntariat Internacional (Volunteer abroad)\nAquesta és una oportunitat d’Erasmus+ per participar en accions del Servei de Voluntariat Europeu (SVE) d’ajuda a aquelles persones menys privilegiades, on podràs adquirir una experiència de vida enriquidora, augmentar la teva competència lingüística i millorar el teu currículum.\nS’adreça a joves d’entre 17 i 30 anys Es poden sol·licitar a través d’organitzacions que enviïn voluntaris o a través de les organitzacions que els reben en el país on es desenvolupa el projecte i s’organitzen els aspectes pràctics. Les estades són d’un mínim de dues setmanes i d’un màxim de 12 mesos.\nMés informació sobre Erasmus+\nTime to move: informació sobre mobilitat juvenil a Eurodesk\nCom sol·licitar Erasmus+\nConvivència amb famílies per aprendre idiomes\nPots organitzar la teva estada lingüística mitjançant una empresa especialitzada o pel teu compte. Sempre que optis per una empresa és molt recomanable fer una bona cerca, comparar preus, comprovar què inclou el programa previst, obtenir referències i informar-te de la seva situació legal a través de l’Agència Catalana de Consum.\nUna opció és treballar d’au-pair, viure un temps en un país estranger amb una família tenint cura dels infants i ajudant en feines domèstiques. A Jove.cat pots trobar més informació i agències especialitzades: Treballar d’au pair a l’estranger.\nPer informar-te sobre la cultura i les possibilitats d'aprendre l'idioma al teu punt de destinació, pots adreçar-te a les diferents associacions i institucions culturals i educatives estrangeres a Catalunya. I per rebre la informació des del país d’origen disposes dels contactes al web de l’European Youth Information and Counselling Agency (ERYICA).\nApartat ‘Aprendre idiomes a l’estranger’\nAltres tipus d'estades\nA Internet també pots trobat altres propostes de comunitats en línia per conèixer gent local del país i endinsar-te en la seva cultura i llengua, podríem considerar-les com a formes alternatives de turisme. Algunes de les més rellevants són el Wwoofing, una forma de turisme ecològic, i el Couchsurfing.\nWWOOF és l'acrònim de World Wide Opportunities in Organic Farms, iniciatives voluntàries per treballar en una granja orgànica participant en les tasques quotidianes a canvi de l’allotjament, el menjar i l’oportunitat d’aprendre sobre la producció ecològica. Va sorgir a Anglaterra fa unes quantes dècades.\nQualsevol persona pot ser un Woofer, el primer que cal fer és triar la destinació on vols viatjar i esbrinar si en el país escollit hi ha una organització WOOF. Pots consultar els països on hi organitzacions d'aquest tipus en el web de la Federation of Wwoof organisations.\nConsisteix en una forma alternativa de turisme per viatjar de forma econòmica i conèixer gent. Els coachsurfers t’obren les portes de casa seva per compartir amb tu la seva vida quotidiana i aprendre junts de cadascú. Es tracta en definitiva d’un intercanvi cultural. El primer que cal es posar-se en contacte amb un amfitrió.


Àngel Ros optarà a la primera secretaria del PSC en substitució de José Montilla\nL'alcalde de Lleida, Àngel Ros, ha confirmat que presentarà candidatura per ser primer secretari dels socialistes catalans. En declaracions a 8tv, Ros ha anunciat que aspira a rellevar José Montilla en el càrrec, tal com s'especulava des de fa temps. El PSC haurà de decidir en un congrés encara sense data qui comandarà el partit en el futur. Estava previst fer-lo a la tardor, però es va ajornar fins després de les eleccions generals anticipades del 20 de novembre.\n13/09/2011 - 00.07 Actualitzat 09/11/2021 - 10.34\n"Vull encapçalar el partit", ha afirmat Ros. L'alcalde de la capital del Segrià, que ja havia deixat entreveure que podria fer el pas, és un dels dirigents socialistes amb més presència mediàtica després de les eleccions municipals, que van deixar el PSC fora de les alcaldies de Barcelona i Girona.\nAra, caldrà veure si pot aglutinar les diferents sensibilitats que coexisteixen en el si del socialistes catalans. En aquest sentit, Ros ha assegurat que vol liderar "una candidatura que sumi" i no pas erigir-se en cara visible "d'un sector o un altre". Àngel Ros ha explicat que ja ha parlat amb gairebé tots els dirigents del partit, com ara la ministra i cap de llista pel 20-N, Carme Chacón o José Montilla.\nEn declaracions a Catalunya Ràdio, Ros ha volgut fer servir una frase del president Montilla en assegurar que "el nostre partit ha de fer renovació sense trencadissa". Per l'alcalde de Lleida, és "clau" que les persones de l'actual direcció del partit, "entre les quals em compto", "han de ser a la nova direcció".\nFigura emergent al PSC\nRos s'ha mostrat en diverses ocasions partidari de tenir un grup parlamentari propi al Congrés dels Diputats, si bé va aparcar la qüestió en benefici de la unitat del partit. Ara és un dels principals impulsors que els diputats del PSC puguin votar diferent dels del PSOE en qüestions que afectin Catalunya.\nL'alcalde de Lleida ha agafat pes dins del partit després que va ser un dels alcaldes del PSC que va obtenir més bons resultats a les últimes eleccions municipals. Es considera molt catalanista i s'ha desmarcat de la reforma de la Constitució pactada entre el PP i el PSOE. També es va mostrar molt crític amb el fet que els 25 diputats del PSC votessin al Congrés en contra del traspàs a la Generalitat del fons de competitivitat.\nSegon de postular-se\nLa candidatura de Ros, de moment, s'afegeix a la de Joan Ignasi Elena, del sector obiolista Nou Cicle i exalcalde de Vilanova i la Geltrú. El candidat "a priori" més ben posicionat per encapçalar els socialistes catalans és el viceprimer secretari, Miquel Iceta, que segons fonts socialistes manté la intenció de presentar candidatura.


S’acaba la mascareta als patis de les escoles, amb la satisfacció de la comunitat educativa | RTVVilafranca\nCoincidint amb la caiguda de l’obligatorietat de l’ús de la mascareta a l’espai públic, a partir d’avui mateix tampoc cal que els infants la duguin als patis de les escoles.\nDes d’avui, l’ús de mascareta deixa de ser obligatori als espais exteriors, amb excepció dels esdeveniments multitudinaris. Als centres educatius, des d’avui tampoc cal portar la mascareta al pati, a les excursions i sortides a l’aire lliure, als espais exteriors durant les colònies ni a altres estades amb pernoctació. Als espais interiors, en canvi, cal continuar fent ús de la mascareta.\nLa Maria Font, tutora de 1r Primària de l’escola Baltà i Elias de Vilafranca, celebra l’aixecament de la mesura.\nEn el cas cicle infantil van començar el curs sense mascaretes, però amb la sisena onada els infants del Baltà la haver de tornar a portar. Ara estan contents d’eliminar-la. Així ho explica l’Àgueda Cruz, mestra de la classe de P4 B.\nCol·lectius com els psicopedagogs i logopedes també estan d’acord amb la mesura. La Lídia Ochoa, psicopedagoga d’Espai Vilafranca, insisteix que calia prendre aquesta decisió.\nEspai Vilafranca és un centre amb professionals de diverses disciplines com la psicopedagogia, la logopèdia, la fisioteràpia, entre d’altres, que busca donar respostes a les necessitats d’infants i joves en el seu procés de desenvolupament. La seva directora, la logopeda Elisabet Gonzàlez, explica que les restriccions i l’ús de la mascareta han afectat especialment als infants amb necessitats educatives especials.\nPel que fa a les famílies hi ha diversitat d’opinions. Ens en parlen pares i mares d’infantil i primària de les escoles Estalella i Graells i Sant Josep de Vilafranca.\nFamílies i escoles esperen acabar el curs amb la major normalitat possible. Un curs que l’any vinent començarà el 5 de setembre, tal com ha anunciat aquest matí el govern de la Generalitat. A més, també han afegit que els mesos de setembre i juny hi haurà jornada intensiva.\nBaltà i Elies, Espai Vilafranca, Estalella i Graells, Sant Josep


El passat mes de novembre es va celebrar la 2a Fira Virtual d’Ocupació de la UOC amb l’objectiu d’ajudar a estudiants i a la comunitat UOC en la cerca d’ocupació i preparació de les seves noves formes. En aquest esdeveniment es va comptar amb la ponència Com està canviant la feina i què fer davant d’aquests canvis?, d’Eva Rimbau, experta en teletreball, en transformacions derivades de la digitalització i professora agregada dels estudis d’economia i empresa de la UOC. Rimbau fa una radiografia de les futures competències que es demandaran i ens dona idees per a dissenyar el desenvolupament professional i adaptar-lo a les noves demandes d’ocupació.\nL’Eva Rimbau comença la sessió abordant els reptes que haurem d’encarar els pròxims anys. Comencem parlant d’automatització de processos, de robotització i d’intel·ligència artificial. Si vols conèixer les habilitats i competències clau en el nou entorn laboral, no pots perdre’t aquest article.\nCerca els treballs menys automatitzables\nL’important és entendre que tot allò que pugui ser fet de manera automàtica serà així. I Rimbau no es refereix a la presència d’un robot futurista, sinó a qualsevol sistema tecnològic, complex o senzill, que permeti l’automatització d’aquest procés.\n“L’automatització destruirà llocs de treball, però no ho farà per igual en tots els sectors. Això depèn de la mena de treball del qual parlem”. Rimbau fa esment a la clara tendència de tots els estudis en aquesta temàtica. Hi ha alguns sectors que tenen més risc d’automatització que uns altres. Les activitats relacionades amb la manufactura, les ocupacions de la construcció i el comerç són els més febles davant aquest escenari. Les ocupacions més afectades tenen característiques comunes que són interessants d’analitzar: requereixen un nivell d’educació formal relativament baix i una interacció social senzilla.\nL’Eva va un pas més enllà i ens proposa analitzar quines tasques són més difícils d’automatitzar, independentment del treball. Totes aquelles tasques no rutinàries per la seva complexitat, la seva variant impredictible i un entorn canviant compliquen l’automatització d’aquestes activitats. Veiem també que les tasques manuals (encara que reconeix Rimbau que és el tipus de tasca més discutible), les cognitives i les socials formen part de les comeses menys automatitzables.\nAquells treballs que semblen tenir menys risc de sucumbir a la botiga de l’automatització reuneixen aquestes característiques:\nAlt nivell educatiu.\nAlta interacció social.\nAlta coordinació, planificació i gestió.\nForma’t en tecnologia i en estudis superiors\nDavant d’aquesta situació de procés tecnològic, Rimbau és molt clara: “l’automatització destruirà ocupacions, però també crearà nous. Suposant que no hi hagi una gran disrupció per noves tecnologies, les feines del futur requeriran personal més qualificat en tecnologia i estudis superiors“.\nRecuperant una cita de Brynjolfsson i Mitchell (2017), l’Eva ens dona un consell per a evitar l’automatització d’algunes ocupacions: organitzar el treball de manera que no sigui discret, estandarditzat ni predictible. És a dir, en la mesura que sigui possible, fes que requereixi el contacte amb la persona per a millorar el servei i augmenta la coordinació, la planificació i la gestió. Afegir valor amb la interacció del personal perquè aquesta sigui valuosa és imprescindible per a allunyar l’automatització.\nQuines capacitats t’ajudaran a trobar feina?\nEls majors canvis, per a negatiu, es donen en les capacitats físiques, manuals i les capacitats bàsiques cognitives. Aquest canvi de paradigma és degut totalment a la irrupció de l’automatització. D’altra banda, les capacitats cognitives avançades, la capacitat social i emocional i les competències digitals són les capacitats que cal potenciar.\nEntre les competències digitals més importants, Rimbau destaca l’ús de la informació i les dades, la comunicació, la creació de contingut, la resolució de problemes i el pensament crític. Respecte a les competències no cognitives, parla de la flexibilitat a les noves circumstàncies, la resiliència, l’esperit emprenedor i la iniciativa. Si parlem de les cognitives avançades, hem de posar el focus en la definició de problemes, la síntesi d’idees, el pensament creatiu i l’avaluació d’idees.\nNo descuris la combinació de competències\nCom pots veure són moltes competències, però no cal abastar-les totes. Rimbau recomana no descartar les competències digitals i triar entre competències socials o cognitives avançades. “Es poden desplegar amb una bona planificació i amb interès. No estan fora de l’abast de ningú. Tria aquelles que creguis que tens major predisposició per a desenvolupar-les i veu per elles”, anima la ponent.\nA més, cal tenir present que les formes de treball es diversifiquen. Hi ha noves formes de treball agafant força en tota Europa i que trenquen amb els esquemes convencionals del que entenem per treball. Un contracte indefinit, haver d’anar a l’oficina o treballar en només una empresa són conceptes que hem d’anar oblidant. Espanya, per exemple, és un dels països líders en les persones que van treballar a través de plataformes en 2018. Aquestes tendències cal tenir-les en compte per a adaptar-nos als nous canvis.\nObre’t a les noves tendències: treballs no estables i en remot\nRimbau reconeix que “molts d’aquests treballs tenen problemes de Seguretat Social i d’inestabilitat, però són aquí i de moment, cal obrir-se a aquestes possibilitats. Existeixen maneres de fer aquest treball i de fer-lo bé, protegint els teus interessos de salut.” Cal tenir una certa flexibilitat en les circumstàncies personals per a aprofitar aquests nous reptes de treball.\nEl missatge final de la sessió és clar. Informa’t dels nous paradigmes i dels nous reptes com l’automatització, planifica el teu aprenentatge i prepara’t mentalment per a adquirir noves habilitats.\nRecupera la ponència de la professora Eva Rimbau a l’enllaç següent:\n6 tendències empresarials i laborals per al 2022 17 gener, 2022\nCicle Retos: quatre diàlegs sobre sostenibilitat, teletreball, globalització i digitalització 14 abril, 2021


El Observatorio: una supernova per Patraix - Lletraferit\nVALÈNCIA. El Observatorio és un restaurant (per encaixar-lo en una tipologia, El Observatorio són tantes coses...) del carrer Jeroni Munyós de Patraix, a València. Abans, cada vegada que es parlava d’El Observatorio i de Patraix s’usava Russafa com a antònim. Ara que el fulgor de Russafa decau fruit del culte al calc i el consum ràpid, Patraix i altres barris de la ciutat oferixen bones dosis de força alternativa i complementària.\nJeroni Munyós va ser un astrònom valencià dedicat a observar el pretés buit, obsessionat a trobar els límits del més enllà. En l’any 1572, des de València, va observar la supernova de Cassiopea, el que li va valdre un encàrrec de Felip II: el Libro del nuevo cometa. En la via a la qual dona nom, la família Mendoza li ha cosit el seu particular homenatge: Mendoza sénior regenta el restaurant El Astrónomo; Mendoza júnior –Sergio, el nostre protagonista hui– és el grumet audaç d’El Observatorio. Amb registres diferents, els dos ostenten una veritat ferotge: no necessiten cloquejar que fan barri per a fer-lo. Milloren l’entorn a colp d’ocurrència i honradesa.\nQuan en 2017 una vella drogueria de Patraix va sucumbir a la jubilació i la manca de recanvi, Sergio Mendoza, bregat en l’hostaleria de batalla, va vore una oportunitat decent per a clicar tot allò que la seua imaginació havia abordat els anys anteriors. És a dir, un restaurant on s’experimentara amb l’entorn, on no tot estiguera fet, un restaurant que dubtara i provara, que des del seu hortet connectara amb pulsions personals que arriben de l’altre costat del planeta. Un restaurant irònic, que fera bromes en les seus vidrieres, que tinguera un discurs i un posicionament no sempre còmode. Un restaurant que protestara quan tinguera un mal dia. Un restaurant, en fi, a contracorrent, que en lloc de sumar-se a la galopant despersonalització decidira comportar-se (amb els seus vicis i les seues virtuts) com un dels nostres.\nEl resultat és El Observatorio, un local menut, amb sis taules i alguna recent en el carrer. Només cal una ullada ràpida per a comprovar que la seua decoració no és el resultat d’un altre projecte d’interiorisme buit i boniquet, sinó el fruit de la paleta. Sergio Mendoza –mitat convenciment, mitat necessitat– va decidir que si el projecte per fi era seu, havia de formar part de tot el procés. Durant mesos vam seguir les seues retransmissions tacades de ciment, posant regletes i encaixant peces d’una obra que va comptar amb talents locals com l’artista Lebrel o el ceramista Iñesta.\nI ara tenim una obligació moral: propagar El Observatorio. No tant per a que els vaja bé a ells, sinó per a que ens vaja bé a nosaltres. Com seria València amb establiments autèntics en cada barri, en llocs paradigmàtics? Tampoc és esta una pretensió gastronòmica. És més una consideració social: locals així tenen cura del seu entorn, solidifiquen la terra i eviten que a la primera tempesta tot el substrat es dissolga a l’instant. Sol repetir Mendoza que en el seu projecte la gastronomia és la finalitat última. Un bon pretext: potser és a través de la taula com és més fàcil atraure la comunitat.\nQuan la pandèmia va fer diluviar pluja tòxica inundant cada carrer, El Observatorio escrigué: “No té sentit que recomanem a la gent quedar-se a casa i seguir oberts. No volem que vingueu. Ens quedem ara en una situació complicada, com tots. Un projecte com el nostre tarda uns mesos a recuperar-se de tancar uns dies a Pasqua. Ara que començàvem a alçar el cap tenim uns 7.000 euros que ens permetran fer front als pagaments de la resta del mes. Després no sabem què passarà”. Em va semblar una de les millors maneres de mirar als ulls els seus clients i, sense hashtags recurrents i crits d’ànim, dir: això és el que hi ha. Comerços independents al límit, sense més oxigen extra que la respiració a pulmó enmig de la torrentera.\nAh sí, El Observatorio és plaer, amor per la bona taula, infinitat de referències a llocs admirats, una oda a la cuina feta molt a mà. Com si haguérem enviat la nostra iaia a fer una volta al món, cuinant a la seua manera. Perquè una causa de Lima, un llom d’orça, unes mandonguilles tailandeses o un ceviche de port són també menjar casolà. Definitivament El Observatorio ha hackejat el sistema.


Panteres Grogues s’incorpora a la Plataforma LGTBIcat\nEl passat 18 de març l’assemblea de la Plataforma LGTBIcat va votar per unanimitat la incorporació de Panteres Grogues com a membre de la federació d’entitats. El Club Esportiu Les Panteres Grogues és una associació sense afany de lucre, que té per objectiu oferir un espai on gais, lesbianes, bisexuals i transsexuals puguin desenvolupar una activitat esportiva de forma lliure i distesa.\nQui són Les Panteres Grogues?\nLes Panteres Grogues va néixer l’any 1994, gràcies a l’empenta d’en Rudy, quan una colla de gais i lesbianes jugaven a volei a la platja amb una pilota groga que els hi havia regalat un equip de volei gai d’Alemanya. Actualment Panteres Grogues consta de més de 1.000 socis i sòcies.\nJa son 12 les entitats de la Plataforma\nAmb aquesta nova incorporació ja són dotze les associacions que formen part de la Plataforma d’entitats LGTBI de Catalunya, que va ser promotora l’any 2013 de nomenar Glorieta de la transsexual Sònia al lloc al parc de la Ciutadella on una jove al 1991 va ser assassinada a mans d’uns ‘skins’i es va instal·lar una placa amb la seva història. També va ser la impulsora de la Llei 11/2014, per a garantir els drets de lesbianes, gais, bisexuals, transgèneres i intersexuals i per a eradicar l’homofòbia, la bifòbia i la transfòbia. Actualment la Plataforma gestiona el Centre LGTBI de Barcelona mitjançant un conveni de gestió cívica amb l’Ajuntament de Barcelona.


Donen resposta en aquest post a les preguntes més habituals en matèria laboral davant la crisi de l’coronavirus.\n1.Estic de baixa a causa del Coronavirus. Quina és la meva situació?\nLa teva situació és l’assimilada a un accident laboral a efectes del cobrament de la prestació de la Seguretat Social, és a dir un 75% del teu salari. Això és així tant si t’has contagiat, com si estàs en quarantena per contacte amb algun malalt de coronavirus. T’expliquem els detalls en aquest article:\nCobrar salari durant el coronavirus\n2. Tinc els símptomes, però no em donen la baixa perquè el centre mèdic està col·lapsat. Què faig?\nL’emissió de baixes per coronavirus es pot realitzar per via telefònica. Així doncs, truca al telèfon d’atenció mèdica que cada comunitat autònoma té habilitat a aquest efecte. El trobaràs en aquest listat. Tingues paciència, perquè les línies estan col·lapsades.\n3. Em poden acomiadar per tenir el coronavirus?\nUna empresa mai pot acomiadar un treballador amb motiu d’una baixa mèdica. Aquest tampoc és el cas, evidentment. L’acomiadament es podria considerar improcedent o fins i tot nul. Tots els detalls sobre aquest tema, els pots trobar aquí:\n4. Em pot obligar l’empresa a realitzar teletreball?\nNo. El teletreball sempre ha de ser consensuat i ha de constar per escrit. De tota manera, en cas que ho acordem, és l’empresa qui ha de posar tots els mitjans possibles perquè el treballador pugui treballar a distància.\nTots els dubtes sobre el teletreball els pots trobar en aquest article:\n5. Puc negar-me a acudir al meu lloc de treball per por de contagi de coronavirus?\nLa resposta ràpida és no. Una falta d’assistència no està justificada per la por a el contagi. No obstant això, s’ha de recordar que la llei permet als treballadors abandonar el lloc de treball en cas de perill greu, imminent i inevitable.\nT’expliquem les circumstàncies d’aquesta regulació en aquest article:\n6. L’empresa em pot obligar a agafar vacances?\nNo rotund. Ni vacances ni dies personals. L’empresa no té aquesta capacitat d’organització i els treballadors han de conèixer amb més antelació els dies que faran vacances.\n7. L’empresa està obligada a proporcionar-me les mesures de protecció de l’coronavirus?\nSí. D’acord amb la Llei de Prevenció de Riscos laborals, les empreses han de proporcionar els mitjans necessaris per prevenir qualsevol contagi.\n8.Mis fills es queden sols si vaig a treballar Hi ha alguna possibilitat d’exigir el teletreball?\nDavant d’això tenim algunes opcions. En primer lloc, podem sol·licitar a l’empresa que ens adapti la jornada laboral per raons de conciliació de la vida laboral i familiar. L’empresa es podria negar, però només si exposa una raó justificada. Així, podríem acordar amb l’empresa el teletreball, un nou horari que s’adapti millor a les nostres necessitats de cura o el canvi de torn, per exemple.\nTambé podríem sol·licitar una reducció de jornada, que pot arribar fins a un màxim de l’50% de la jornada laboral. Això suposarà una reducció de salari proporcional a la reducció de jornada\n9. Què puc fer si m’han suspès el contracte?\nEls efectes d’un ERO temporal (ERTE) són els mateixos que els d’un acomiadament, però, com el nom indica, de forma provisional; així doncs, el treballador té dret a atur o podrem buscar una altra feina.\nNo obstant això, els expedients de regulació d’ocupació són denunciables davant els tribunals per aquells treballadors que estiguin afectats. Pots conèixer més sobre els ERTEs en aquest article.\n10. Què puc fer si m’han acomiadat a causa de l’coronavirus?\nMoltes empreses estan acomiadant persones per la baixada d’ingressos que està suposant el coronavirus. La realitat és que un acomiadament ha d’estar prou justificat per part de l’empresa i, en molts casos, encara no ha passat prou temps com per tenir una raó de pes per a procedir a aquests acomiadaments.\nMoltes empreses realitzen aquests acomiadaments garantint la recontractació a futur. No obstant això, no hi ha cap figura legal en l’àmbit laboral que obligui a l’empresa a recontractar a un treballador, excepte la sentència judicial que declari nul l’acomiadament. Per tant, la millor opció és demanar.\nFontelles Advocats és un despatx d’advocats a Barcelona especialitzats en dret laboral.\nResposta a les preguntes més habituals en matèria laboral davant la crisi de l'coronavirus. Coronavirus, 10 preguntes sobre el treball freqüents.\nEtiquetas:coronavirus, ERO, ERTO, fontelles


▷ El regal més original del Nadal: regala teatre\nEl regal més original del Nadal: regala teatre\nEstàs pensant què pots regalar aquest Nadal? Et proposem un regal diferent, original i emocionant, una experiència amb la qual encertaràs segur!\nAquí us deixem una llista dels espectacles teatres més interessants que podeu veure durant les festes de Nadal a Tarragona, Valls, etc. Som-hi!\nRepresentació dels pastorets: Belluguet i Bieló. La tradicional versió única a Catalunya que es representa a l'Orfeó Reusenc des de fa més de 90 anys. Entrada online i una hora i mitja abans a taquilla.\nRepresentació d'Un conte de Nadal\nRepresentació d’Un conte de Nadal, de Charles Dickens, interpretat per Jordi Francesc, amb versió, direcció i traducció de Francesc Cerro-Ferran.\nEspectacle Hotel Narbonne\nEspectacle Hotel Narbonne Espectacle itinerant pels carrers de la ciutat\nPessebre vivent a càrrec de Nexus Teatre\nDissabte 18 i diumenge 19 de desembre De 18:00 a 21:00 h. (hi haurà una sessió cada quart d'hora; 15 persones per sessió) Al carrer Major i adjacents, amb inici a la plaça de la Pau. Pessebre vivent a càrrec de Nexus Teatre. Preu: 3 euros. Cal comprar les entrades anticipadament.\nA càrrec del grup de teatre La Tramoia. Preu de l’entrada: gratuïta amics.teatre.vilaseca@gmail.com\nTeatre familiar: 'Les Croquetes oblidades\nTeatre familiar amb l'obra 'Les croquetes oblidades', a càrrec de la Companyia Les Blanchis.\nAmb un discurs lúcid, perspicaç i políticament carregat d'intencionalitat, se'ns mostraran obertament les contradiccions contínues d'un personatge, Hamlet, que en una societat decadent es planteja la correcció de la transgressió del sistema. Una radiografia moderna sobre el conflicte ètic i filosòfic entorn del deure i el dret a la venjança i la lluita interna sobre la raó del mal i els efectes que té.Organitzat per:CaixaForum de Tarragona\nUn dels clàssics de Nadal. Venda d'entrades anticipada a: elspastoretsdevilaseca@gmail.com\nEls Pastorets Principals de Valls. Les aventures d’en Fredolic i en Garrafó, i de les seves parelles, Mariana i Sulina, tornen de nou a l’escenari del Teatre Principal, entre àngels i dimonis, escenes bíbliques i d’altres de còmiques, i cançons interpretades amb orquestrina en directe, amb una banda sonora coneguda per tots i totes. Un espectacle per a públic familiar, convertit en un clàssic del Nadal vallenc. Preu: 8,5€. Entrades: www.valls.cat Organitza:…\n“Els Pastorets”, a càrrec de La Corriola Teatre. Inclou el lliurament de premis del Concurs de pessebres. Activitat amb aforament limitat i subjecte a normativa Covid (ús de mascareta, rentat amb gel hidroalcohòlic).\n(AJORNAT) Nil i la casa de xocolata\n(AJORNAT) Nil i la casa de xocolata Espectacle de titelles amb cançons infantils conegudes pels més petits. Nil és un nen molt trapella. Un dia va decidir tenir una aventura sense que els seus pares s'adonessin i es va perdre pel bosc. Va passar tota la nit perdut fins que fa trobar una casa fantàstica de xocolata...\n(AJORNAT) Actuació de màgia i taller amb Cia. Mag Stigman\n(AJORNAT) Actuació de màgia i taller amb Cia. Mag Stigman Show d'il·lusionisme, màgia visual acompanyada de músiques i coreografies que, a més de deixar-nos amb la boca oberta, faran que durant una estona ens divertim\nEspectacle d'il·lusionisme amb ALBERTPIQ\nALBERTPIQ us descobrirà, a través de la màgia i un espectacle d’il·lusionisme de gran format, les principals propietats i característiques de la llum i del so. Deixeu-vos portar, gaudi, sorpreneu-vos i emocioneu-vos amb aquest gran espectacle de ritme trepidant que us submergirà de ple en la màgia de la llum Entrada gratuïta amb invitació. Les invitacions es poden recollir al Castell de Vila-seca i al Conservatori Municipal…\nFairfly De la companyia La Calòrica Fairfly és una comèdia sobre la bombolla de l'emprenedoria; el gran remei del nostre temps, la solució a tots els nostres problemes, la nova fe que ha vingut a recordar-nos que nosaltres som els únics propietaris del nostre destí – en conseqüència – els únics culpables de la nostra infelicitat. No importen els contactes, la classe social o el lloc de procedència; ara no necessitem…\n3 tenors? Un concert amb tres veus Un concert a l’ús, però fora dels canons lírics estipulats. Un concert amb el divisme just. Un concert amb gust. Un concert divertit. Un Concert. Tres veus que juntes poden fer explotar copes de vidre (o no). Tres veus dotades d’aguts per acontentar el públic. Tres veus que son tres veus. Tres veus úniques. Tres Veus. Un concert de 3 tenors està a punt de començar, però per problemes,…\nEn KLaus, un vell rellotger, us convida visitar el seu taller, un lloc ple de rellotges. Klaus no parla, però se les empesca per explicar grans històries. Companyia: El que ma queda de teatre\n11 actes més...\n10 rutes per baixar els dinars de Nadal al voltant de Tarragona